Diari Oficial de la Generalitat Valenciana


Sumari del DOGV 8926, del 15-10-2020 (2020/8309)

RESOLUCIÓ de 7 d'octubre de 2020, de la Conselleria d'Hisenda i Model Econòmic per la qual s'autoritza una transferència de crèdit del capítol 6 al 2 en el programa 711.10, Direcció i serveis generals, de la Conselleria d'Agricultura, Desenvolupament Rural, Emergència Climàtica i Transició Ecològica, per import de 290.000 euros (Exp. 12.016/20-112)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8309


Data del document
:   07-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 d'octubre de 2020, de la Conselleria d'Hisenda i Model Econòmic per la qual s'autoritza una transferència de crèdit del capítol 6 al 2 en el programa 711.10, Direcció i serveis generals, de la Conselleria d'Agricultura, Desenvolupament Rural, Emergència Climàtica i Transició Ecològica, per import de 290.000 euros (Exp. 12.016/20-112) [2020/8309]  
L'actual situació generada per la pandèmia de la Covid-19 ha produït un augment imprevist en la despesa, ja que s'han hagut de prendre mesures de caràcter immediat, per a protegir la salut de les persones. Entre aquestes mesures, la Consellera d'Agricultura, Desenvolupament Rural, Emergència Climàtica i Transició Ecològica va declarar d'emergència, el subministrament de màscares, guants i gel hidroalcohòlic, per a garantir la salut dels usuaris i del personal que hi presta serveis.  
  
Actualment, persisteix la necessitat de continuar realitzant aquest tipus de despeses, tenint en compte que aquesta conselleria disposa d'oficines comarcals agràries distribuïdes per tot el territori de la Comunitat en les quals es realitza una atenció directa al públic. Així mateix, és necessari reforçar el servei de neteja de tots els edificis de la conselleria, inclosos els de les oficines comarcals agràries.  
Per tot això, la conselleria esmentada planteja la necessitat d'incrementar el capítol 2 del programa 711.10, Direcció i serveis generals, per import de 290.000 euros, mitjançant la transferència de disponibilitats existents en l'annex d'inversions reals del mateix programa.  
A aquest efecte, i en virtut del que es disposa en l'article 1 apartat 3 del Decret llei 4/2020, del Consell, i en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic, adopta la següent resolució:  
  
  
Primer  
Autoritzar una minoració de crèdit en l'aplicació pressupostària 99.86.70.637.71.5 per import de 290.000 euros.  
  
Segon  
Autoritzar un increment de crèdit en l'aplicació pressupostària 05.55.89.662.78.8 per import de 290.000 euros.  
  
València, 7 d'octubre de 2020.- El conseller d'Hisenda i Model Econòmic: Vicent Soler i Marco.